<http://schema.org/articleBody>
" La precampanya francesa s&amp;#039;escalfa. El candidat socialista a la contesa electoral, Fran\u00E7ois Hollande, va reunir dimarts un grup de periodistes en un restaurant parisenc per comentar, lluny dels micr\u00F2fons, el seu punt de vista sobre la cursa a l&amp;#039;Elisi. Durant la conversa, Hollande hauria imitat el president franc\u00E8s, Nicolas Sarkozy, mentre definia la seva estrat\u00E8gia electoral. &amp;quot;[Sarkozy] es presentar\u00E0 davant els francesos i els dir\u00E0: \u00ABS\u00F3c un president fracassat des de fa cinc anys. S\u00F3c un tipus fastig\u00F3s, per\u00F2 reescolliu-me perqu\u00E8, en aquest per\u00EDode dif\u00EDcil, s\u00F3c l&amp;#039;\u00FAnic capa\u00E7 [de presidir Fran\u00E7a]. S\u00F3c jo qui t\u00E9 el coratge\u00BB&amp;quot;, hauria expressat Hollande. El diari Le Parisien va apostar per saltar-se l&amp;#039;anomenat off the record , la pr\u00E0ctica period\u00EDstica que impedeix reproduir converses confidencials sense l&amp;#039;acord de l&amp;#039;interlocutor, i va fer p\u00FAblica la declaraci\u00F3 del candidat socialista, que tamb\u00E9 hauria qualificat de &amp;quot;sicaris&amp;quot; els membres m\u00E9s destacats de l&amp;#039;entorn de Sarkozy. &amp;quot;La tria d&amp;#039;aquest qualificatiu diu molt sobre l&amp;#039;estima que t\u00E9 pel seu adversari. Per aquesta ra\u00F3, hem decidit publicar-ho&amp;quot;, va justificar ahir el diari. La majoria de periodistes presents a la reuni\u00F3, enviats per mitjans de tota mena d&amp;#039;inclinaci\u00F3 ideol\u00F2gica, van desmentir que Hollande volgu\u00E9s insultar Sarkozy i van aclarir que es tractava d&amp;#039;una conversa informal. L&amp;#039;equip del president, que ja fa setmanes que t\u00E9 Hollande al punt de mira, va aprofitar una vegada m\u00E9s per insinuar la seva incompet\u00E8ncia per al c\u00E0rrec i deixar entreveure que el candidat no est\u00E0 a l&amp;#039;altura de la funci\u00F3 presidencial. &amp;quot;Ho trobo totalment escandal\u00F3s. Quan es tenen arguments a aportar al debat pol\u00EDtic, cal aportar-los. No s&amp;#039;ha d&amp;#039;insultar els altres&amp;quot;, va assegurar el ministre d&amp;#039;Interior franc\u00E8s, Claude Gu\u00E9ant, un dels pitbulls del president Sarkozy. La plana major del centredreta s&amp;#039;hi va unir poc despr\u00E9s. El cap del partit governamental Uni\u00F3 per un Moviment Popular (UMP), Jean-Fran\u00E7ois Cop\u00E9, va expressar que &amp;quot;Hollande est\u00E0 en el registre de la inj\u00FAria i la instrumentalitzaci\u00F3, en lloc de fer propostes valentes&amp;quot;. Per a Cop\u00E9, l&amp;#039;aspirant socialista a l&amp;#039;Elisi ha posat de manifest la seva &amp;quot;concepci\u00F3&amp;quot; dels &amp;quot;adversaris pol\u00EDtics i del sentit d&amp;#039;estat&amp;quot;. &amp;quot;El que injuria \u00E9s el mateix que no sap qu\u00E8 fer amb la jubilaci\u00F3, les finances p\u00FAbliques i l&amp;#039;educaci\u00F3 nacional&amp;quot;, va afegir. La diputada ultrasarkozista Nadine Morano va exigir al candidat socialista que es disculp\u00E9s p\u00FAblicament, com tamb\u00E9 van demanar altres veus conservadores. Hollande: &amp;quot;Ja n&amp;#039;hi ha prou&amp;quot; Hollande va esperar a ahir per sortir a l&amp;#039;arena p\u00FAblica. No va precisar si les declaracions eren certes o no, per\u00F2 va sol\u00B7licitar a la dreta francesa que aturi la seva campanya de desgast. &amp;quot;Ja n&amp;#039;hi ha prou de pol\u00E8miques&amp;quot;, va dir. &amp;quot;No accepto les manipulacions inacabables de la UMP&amp;quot;. El cap\u00EDtol suposa un nou pas en fals en la dif\u00EDcil entrada en campanya del candidat socialista, marcada per problemes de comunicaci\u00F3 i el desencant creixent de l&amp;#039;electorat progressista respecte al candidat, que ha renegat d&amp;#039;algunes de les propostes que havia fet durant les prim\u00E0ries socialistes, com ara el manteniment de l&amp;#039;edat legal de la jubilaci\u00F3 als 60 anys o un nou model de fiscalitat m\u00E9s redistributiva."^^<http://www.w3.org/2001/XMLSchema#string>
<http://www.ara.cat/cronica/Puja-to-Sarkozy-Hollande-insult_0_622737749.html>